Martha Sandwall-Bergström

Martha Majken Birgitta Sandwall-Bergström (Nävelsjö, Jönköpingeko konderria, 1913ko ekainaren 5a – Malmö, 2000ko martxoaren 12a) suediar idazlea izan zen, batez ere Kulla-Gulla liburu sailarengatik ezaguna.

 Bizitza 
Martha Sandvall-Bergström Jönköpingeko konderriko Nävelsjö parrokian jaio zen. Bere aita Misiolarien Elkarteko predikaria zen eta sarritan elizkizunetan predikatzen zuen Lannaskedeko sanatorioan. Ama, berriz, erizaina zen. Sanatorioak porrot egin ondoren, familiak hotel bat zuzendu zuen. Urtebete geroago aita hil zen, eta amak negozioa zuzentzen jarraitu zuen, bost seme-alabek lagunduta.

Eksjöko ikastetxean graduatu ondoren, Fogelstadeko emakumeen herri eskolan ikasi zuen udan. Ondoren, hainbat urtez neskame aritu zen Polonian, Frantzian eta Stockholmen, suediar familia batean. Bere zaletasun handiena idaztea zen, eta hori egiten zuen denbora librean. Bulegari izateko urtebeteko ikastaroa egin zuen Påhlman Merkataritza Institutuan.

1939an, Martha Sandvall Lars-Erik Bergström (1905-1963) arkeologoarekin ezkondu zen. Senarrak lan finkorik ez zuenez, Martha, hainbat bulegotan lan egiteaz gain, ipuinak eta folletoiak idazten hasi zen astekarietarako. Familiak denbora asko ematen zuen Espainian eta 1950eko hamarkadaren hasieran han finkatu zen. Senarrak osasun kaskarra zuen eta haien alaba desgaitua zen, eta biak hobeto sentitzen ziren klima onuragarriago batean. Etxalde bat erosi zuten Málagatik gertu, eta han laranjak landatzen zituzten eta astoak, ahateak eta ahuntzak hazten zituzten 1953tik 1983ra.

1945ean, Bonniers argitaletxeak neskentzako liburu onenaren lehiaketa iragarri zuen, eta Sandvall-Bergströmek lehen saria jaso zuen Kulla-Gulla eleberriagatik. Liburu hori pertsonaia nagusiari buruzko sail baten oinarri bihurtu zen. Kritika negatiboak jaso arren, sailak arrakasta handia izan zuen irakurleen artean.

1999an, egileak Martha Sandvall-Bergström fundazioa sortu zuen, ikerketetarako diru-laguntzak eta Kulla-Gulla Haur Literaturako Sariak ematen dituena.

 Lanak 
Kulla-Gulla liburu saila (lehen argitaraldia)
 Kulla-Gulla (1945)
 Kulla-Gulla håller sitt löfte (1946)
 Kulla-barnen på herrgården (1947)
 Kulla-Gulla i skolan (1948)
 Kulla-Gullas sommarlov (1949)
 Kulla-Gulla finner sin väg (1950)
 Kulla-Gullas myrtenkrona (1951)
Kulla-Gulla liburu saila (berrargitaraldiak)
 Kulla-Gulla på barnhemmet (1986)
 Kulla-Gulla på Blomgården (1972)
 Kulla-Gulla (1965)
 Kulla-Gulla håller sitt löfte (1965)
 Kulla-Gulla vinner en seger (1965)
 Kulla-Gulla löser en gåta (1965)
 Kulla-Gulla på herrgården (1966)
 Kulla-Gulla i skolan (1967)
 Kulla-Gullas första bal (1967)
 Kulla-Gullas sommarlov (1967)
 Kulla-Gulla finner sin väg (1968)
 Kulla-Gulla och Tomas Torpare (1968)
 Kulla-Gullas myrtenkrona (1968)
Besle liburuak
 Johanna (1948)
 Aldrig en lugn stund hos Oskarssons (1952)
 Allt händer hos Oskarssons (1953)
 Majken stolt, född Oskarsson (1954)
 Änglarnas bäck (1955)
 Snäckans sång (1956)
 Unga Pepita (1958)
 Silvermånen (1959)
 Elddansen på Silvermånen (1961)
 I Silvermånens tecken (1962)
 Mysteriet vid Korsvägen (1971)

 Erreferentziak 

 Kanpo estekak 

Kategoria:Suediako haur literaturako idazleak
Kategoria:Suediako eleberrigileak
Kategoria:Emakume eleberrigileak
Kategoria:Suedierazko idazleak
Kategoria:XX. mendeko emakume idazleak
Kategoria:Malmön hildakoak